कारण  मुंबईच्या उत्तर आणि पूर्व उपनगरातील काही भागात गेल्या सात दिवसात कोव्हिड-19 रुग्णांची संख्या सहा ते सात टक्क्यांपर्यंत वाढली आहे. त्यामुळे एक मोठा प्रश्न उपस्थित होतो - उत्तर आणि पूर्व मुंबई कोरोनाचा नवा हॉटस्पॉट बनत चाललीये का?

उपनगरातील कोरोनाबाधितांच्या वाढत्या आकड्यांकडे पाहता लक्षात येईल... 

उत्तर मुंबईतील रुग्ण संख्येत झालेली वाढ

पूर्व कोव्हिड-19 रुग्णांच्या संख्येत झालेली वाढ

(स्रोत- मुंबई महापालिका) 

मुंबई उपनगरात अचानक कोव्हिड रुग्णांची संख्या वाढण्याची कारणं काय, याचा आढावा घेण्याचा आम्ही प्रयत्न केला. 

विधानपरिषदेचे विरोधीपक्ष नेते प्रवीण दरेकर उत्तर मुंबईतील दहिसर परिसरात राहतात. दहिसर पूर्व भागात कोरोनाग्रस्तांच्या वाढत्या संख्येबाबत बोलताना दरेकरांनी म्हटलं, "गेल्या काही दिवसांपासून उत्तर मुंबईत कोव्हिड रुग्णांची संख्या अचानक वाढलीये. याचं कारण महापालिकेने या भागाकडे केलेलं दुर्लक्ष. कोव्हिड रुग्णांच्या संपर्कात आलेल्या व्यक्ती आणि कुटुंबीयांची तपासणी झाली नाही. या भागात मोठ्या संख्येने झोपडपट्या आहेत. याकडे पालिकेने हवं तसं लक्ष दिलं नाही. क्वारंटाईन सेंटरमध्... आणखी 4000 वर्णांसाठी लेख सुरू ठेवा:
ये कोव्हिड-19 रुग्णांसोबत संशयित रुग्णांनाही ठेवलं जातंय. त्यामुळे लोकांमध्ये संसर्ग वाढतोय. या कोरोनाग्रस्तांची संख्या वाढण्याचं प्रमुख कारण आहे." 

मुंबई महापालिकेच्या माहितीनुसार, RN (आर नॉर्थ) वॉर्डमध्ये सध्या 438 कोरोनाग्रस्त असून 112 जणांना डिस्चार्ज मिळाला आहे. RC (आर सेंट्रल) मध्ये 864 कोरोनाबाधित रुग्ण असून 196 रुग्णांना डिस्चार्ज मिळालाय. PN (पी नॉर्थ) मध्ये 1426 व्यक्ती कोरोनाग्रस्त असून 438 रुग्णांना घरी सोडण्यात आलं आहे.

आर नॉर्थ आणि आर सेंट्रल या परिसरात कोव्हिड रुग्णांची संख्या कमी दिसत असली तरी, मागील सात दिवसात दक्षिण आणि मध्य मुंबईच्या तूलनेत या भागात रुग्णांची संख्या झपाट्याने वाढतेय. 

दहिसर भागातील शिवसेना नगरसेविका शीतल म्हात्रेंनी बीबीसीशी बोलताना सांगितलं, "बोरीवली, दहिसर भागात मागील काही दिवसांपासून कोरोनाग्रस्तांच्या संख्येत मोठ्या प्रमाणावर वाढ झालीये. याचं प्रमुख कारण म्हणजे लोकांमध्ये लॉकडाऊनबाबत फारसं गांभीर्य नाही. लोक मोठ्या प्रमाणावर रस्त्यावर फिरतायत, पोलिसांकडून लॉकडाऊनची प्रभावी अंमलबजावणी झाली नाही. 

"उत्तर मुंबईच्या भागात मोठ्या झोपडपट्ट्या आहेत. यात मोठ्या संख्येने मजूर वर्ग राहतो. लॉकडाऊनमुळे मजूर अस्थिर झाले, मोठ्या संख्येने रस्त्यांवर आले. योग्य पद्धतीने सोशल डिस्टन्सिंग पाळलं गेलं नाही, त्यामुळे झोपडपट्टीत व्हायरसचा शिरकाव झाला आणि मोठ्या संख्येने व्हायरस पसरला," असं म्हात्रेंनी म्हटलं. 

वॉर्डनिहाय मोठ्या झोपडपट्ट्या 

'उत्तर, पूर्व मुंबईकडे दुर्लक्ष झालं'

धारावी, दादर आणि माहिम या परिसरात कोरोनाबाधितांच्या संख्येने 3 हजारचा टप्पा पार केलाय. मात्र, या भागात कोरोनाग्रस्तांची संख्या वाढण्याचा दर 3 टक्के आहे. तर, युवासेना अध्यक्ष आणि मंत्री आदित्य ठाकरेंच्या वरळी आणि प्रभादेवी भागात 2210 कोरोनाबाधित असून, वाढीचा दर 2.6 टक्के इतका आहे. 

पण राष्ट्रीय प्रसारमाध्यमांमध्ये धारावीमध्ये कोरोना घुसणं, हा कायमच चर्चेचा मुद्दा राहिला आहे. 'आशियातला सर्वांत मोठ्या झोपडपट्टी' अशी ओळख मिरवणाऱ्या या भागात कोरोनाविरोधातील लढाईत मुंबईत प्रशासनाने पूर्ण लक्ष केंद्रित केलं होतं, महापालिकेची संपूर्ण मशिनरी या भागात उतरवण्यात आली होती.









पण खरंच त्यामुळे उत्तर मुंबईकडे दुर्लक्ष झालं का? याबाबत नाव न घेण्याच्या अटीवर शिवसेनेच्या स्थानिक कार्यकर्त्याने सांगितलं, "मुंबईत कोरोनाची...